Subject: Tee laiuse kontroll ehitisregistri projektides
From: "Eva Liisa Vahtramaa" <[email-masked]>
To: Päästeamet <[email-masked]>
Date: Fri, 27 Mar 2026 10:17:32 +0200

TÄHELEPANU! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada!

Tere!

Kirjutan Teile Tallinna Strateegiakeskusest, ringmajanduse osakonnast.
Meie osakonna pädevuses on korraldatud jäätmeveo riigihangete läbiviimine,
jäätmehoolduse koordineerimine ja selle üle järelevalve teostamine
Tallinna linnas. Toimime
<https://www.riigiteataja.ee/akt/418032023007?leiaKehtiv> Tallinna
jäätmehoolduseeskirja (JHE) alusel ning selle alusel teostame ka
projektide nõuetele vastavust ehitisregistris. Päästeameti autod on
gabariitidelt sarnased jäätmeveokitega ning juurdepääsu osas kehtivad
veokitele samad nõuded, eelkõige tee laiuse nõue (juurdepääsu tee peab
olema vähemalt 3,5m lai).

JHE § 21 sätestab tingimused jäätmemahutite paiknemiskohale ning
teisaldus- ja juurdesõiduteele. Täpsemalt sätestab § 21 lg 11, et
juurdesõidutee peab olema vähemalt 3,5 meetrit lai. Vaba kõrgus tee kohal
peab olema vähemalt 4,5 meetrit, vanalinna piirkonnas vähemalt 2,9
meetrit. Teisaldus- ja juurdesõidutee peab olema puhastatud lumest ja
jääst. Teisaldustee kalle võib olla kuni 3% ja juurdesõidutee kalle kuni
10%. Äärekivi kõrgus võib olla kuni 3 cm.

Jäätmevedaja seisukoht on, et tee laius, mis on vähem kui 3,5m, ei ole
teenindatav ning jäätmevedaja argument on, et sellisel juhul ei pääse
kinnistuni ka Päästeamet. Eriti suur probleem on juurdepääsuga
parklakorrusele ja pandusesse.

Uurin, et kas ja millele pöörab Päästeamet tähelepanu ehitisregistri
projektide menetlemisel – kas Päästeamet kontrollib, et tee laius vastaks
nõuetele ehk on 3,5m? Millise õigusaktile vastavust Päästeamet
ehitisregistis kontrollib ning kas Päästeamet kontrollib projekti
vastavust kasutusloa faasis ka kohapeal? Mis on seisukoht nende kinnistute
puhul, kus on tee ehitatud juba ammu ning on laiusega alla 3,5m?

Lugupidamisega

Eva Liisa Vahtramaa

Korraldatud jäätmeveo ekspert

ringmajanduse osakond

linna strateegilise planeerimise teenistus

Kaarli pst 1, 10119 Tallinn

640 4245